smcproject/ml-wiki-sentences huggingface dataset:
പെൺകുട്ടികളെ ആദ്യമായി പ്രവേശിപ്പിച്ചത് 1970 ലാണ്.
കോളേജിലെ M.B.B.S. ബിരുദധാരികളുടെ ആദ്യ ബാച്ച് 1972 ൽ പുറത്തിറങ്ങി.
വൈദ്യശാസ്ത്രം, ശസ്ത്രക്രിയ, പ്രസവചികിത്സ, ഗൈനക്കോളജി, പീഡിയാട്രിക്സ്, ഓർത്തോപെഡിക്സ്, ഒഫ്താൽമോളജി, ഒട്ടോളറിംഗോളജി, സൈക്യാട്രി, ചെസ്റ്റ് ക്ലിനിക് എന്നിവ ഉൾപ്പെടുന്ന അടിസ്ഥാന വകുപ്പുകളുമായി ആശുപത്രി ആരംഭിച്ചു.
ദിവസങ്ങൾ കഴിയുന്തോറും മറ്റ് വകുപ്പുകൾ ഓരോന്നായി പ്രവർത്തിക്കാൻ തുടങ്ങിയ ആശുപത്രിയെ മൾട്ടി സ്‌പെഷ്യാലിറ്റി സമീപനമുള്ള ഒരു ത്രിതീയ പരിചരണ കേന്ദ്രമാക്കി മാറ്റി.
ന്യൂറോളജി, കാർഡിയോളജി, നെഫ്രോളജി, പീഡിയാട്രിക് സർജറി, പ്ലാസ്റ്റിക് സർജറി, യൂറോളജി, ന്യൂറോ സർജറി, തുടങ്ങിയവയാണ് ഇപ്പോൾ പ്രവർത്തിക്കുന്ന സ്പെഷൽറ്റികൾ.
അവലംബം പുറംകണ്ണികൾ Chengalpattu Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
chemcoalumni.org chemfest chengalpattumedicalcollege
ചെങ്കോട്ട ഇംഗ്ലീഷ് വിലാസം https://ml.wikipedia.org/wiki/Red_Fort
28°39′21″N 77°14′25″E ﻿ / ﻿ 28.65583°N 77.24028°E ﻿ / 28.65583; 77.24028
പതിനേഴാം നൂറ്റാണ്ടിൽ ചുവരുകളുടെ നഗരം എന്നറിയപ്പെട്ടിരുന്ന പഴയ ഡെൽഹിയിൽ മുഗൾ ഭരണാധികാരിയായിരുന്ന ഷാജഹാൻ രാജാവ് പണിക്കഴിപ്പിച്ച വിസ്തൃതമായ ഒരു കോട്ടയാണ് ചുവപ്പു കോട്ട അഥവാ ചെങ്കോട്ട (ആംഗലേയം:റെഡ് ഫോർട്ട് (Red Fort)), (ഹിന്ദി:ലാൽ ക്വില (लाल क़िला)), (ഉറുദു:لال قلعہ).
ഷാജഹാൻ ഇതിന് കില ഇ മുഅല്ല എന്നാണ് പേരിട്ടിരുന്നത്.
രണ്ട്‌ കിലോമീറ്റർ ചുറ്റളവിൽ ഈ കോട്ട സ്ഥിതി ചെയ്യുന്നു.
പതിനേഴാം നൂറ്റാണ്ടിൽ മുഗൾ ഭരണാധികാരികൾ വസിച്ചിരുന്നതും ഈ കോട്ടയിൽ തന്നെയായിരുന്നു.
1857-ൽ അന്നത്തെ മുഗൾ ഭരണാധികാരിയായിരുന്ന ബഹദൂർ ഷാ സഫറിൽ നിന്ന് ബ്രിട്ടീഷ് ഭാരത സർക്കാർ ചുവപ്പു കോട്ട പിടിച്ചടക്കും വരെ ഇത് മുഗൾ രാജവംശത്തിന്റെ തലസ്ഥാനമായി നില കൊണ്ടിരുന്നു.
2007-ൽ യുനെസ്കോ ലോകപൈതൃകസ്ഥാനങ്ങളുടെ പട്ടികയിൽ ചെങ്കോട്ടയുടെ പേരും ഉൾപ്പെടുത്തിയിട്ടുണ്ട്.
കോട്ടയുടെ ഭാഗങ്ങൾ പുരാനി ദില്ലി അഥവാ ഷാജഹാനാബാദിന്റെ പഴയ ഭൂപടം - പടിഞ്ഞാറുവശം നദിയും മറ്റുഭാഗങ്ങൾ നഗരത്താലും ചുറ്റപ്പെട്ട ചെങ്കോട്ടയുടെ സ്ഥാനം ശ്രദ്ധിക്കുക.
കോട്ടയുടെ തെക്കുവശത്തുള്ള പ്രവേശനമാർഗ്ഗമായ ഡെൽഹി ഗേറ്റ്
പുരാനി ദില്ലി അഥവാ ഷാജഹാനാബാദ് നഗരത്തിന്റെ കേന്ദ്രഭാഗമാണ് ചെങ്കോട്ട.
കോട്ടയുടെയും നഗരത്തിന്റെയും കിഴക്കുവശം യമുനാനദിയാണ് .
പടിഞ്ഞാറുവശത്തുള്ള ലാഹോറിഗേറ്റ്, തെക്കുവശത്തുള്ള ഡെൽഹി ഗേറ്റ് എന്നീ രണ്ട് പ്രധാനപ്രവേശനകവാടങ്ങൾ കോട്ടക്കുണ്ട്.
ഈ കവാടങ്ങളിൽ നിന്നുള്ള വഴികൾ ചെന്നെത്തുന്ന നഗരമതിലിലെ കവാടങ്ങൾക്കും ഇതേ പേരുകൾ തന്നെയാണ്.
യമുനയിലേക്കിറങ്ങുന്ന രാജ്ഘാട്ട് ഗേറ്റ് എന്ന കവാടവും കോട്ടക്കുണ്ട്.
പടിഞ്ഞാറുവശത്തുള്ള ലാഹോറി ഗേറ്റ് ആണ് കോട്ടയുടെ പ്രധാനപ്രവേശനകവാടം.
ഇതിനുശേഷം ഛത്ത ചൗക്ക് എന്ന ചന്തയും നോബത്ഖാന എന്ന വാദ്യസംഘക്കാരുടെ മന്ദിരവും കഴിഞ്ഞാൽ ചക്രവർത്തി സാധാരണ ജനങ്ങളെ അഭിസംബോധന ചെയ്തിരുന്ന ദിവാൻ ഇ-ആം എന്ന കെട്ടിടം കാണാം.
ഇതിനും കിഴക്കുള്ള ചഹാർബാഗിനപ്പുറത്ത് കോട്ടയുടെ കിഴക്കേ അറ്റത്തുള്ള രംഗ് മഹൽ വരെയുള്ള മേൽപ്പറഞ്ഞ കെട്ടിടങ്ങളെല്ലാം കിഴക്കുപടിഞ്ഞാറായി ഒറ്റവരിയിൽ നിൽക്കുന്നു.
മുഗൾ കാലഘട്ടത്തിലെ കോട്ടയിലെ പ്രധാന രാജമന്ദിരങ്ങൾ, നദിയോട് ചേർന്ന് രംഗ് മഹലിനൊപ്പം ഒരു തട്ടിനുമുകളിൽ ഒറ്റ വരിയിൽ തെക്കുവടക്കായി നിലകൊള്ളുന്നു.
ഷാ ബുർജ്, ഹീരാ മഹൽ, ഹമ്മം, ദിവാൻ ഇ ഖാസ്, ഖാസ് മഹൽ എന്നിവ രംഗ് മഹലിന് വടക്കുവശത്തും മുംതാസ് മഹൽ , രംഗ് മഹലിന് തെക്കുവശത്തും ഈ വരിയിൽ നിൽക്കുന്ന കെട്ടിടങ്ങളാണ്.
രംഗ് മഹലിനും മുംതാസ് മഹലിനും ഇടയിൽ ഛോട്ടി ബേഠക് എന്ന ഒരു കെട്ടിടം കൂടിയുണ്ടായിരുന്നെങ്കിലും അതിപ്പോൾ നിലവിലില്ല.
കോട്ടയിലെ മറ്റു കെട്ടിടങ്ങൾ ചുവന്ന മണൽക്കല്ലുകൊണ്ട് പൊതിഞ്ഞവയാണെങ്കിൽ ഈ വരിയിലുള്ള രാജകീയമന്ദിരങ്ങൾ വെണ്ണക്കല്ലിൽ തീർത്തവയാണ്.
വടക്കുവശത്തുള്ള ഷാ ബുർജിൽ നിന്നാരംഭിക്കുന്ന ഒരു വെള്ളച്ചാൽ ഈ കെട്ടിടങ്ങൾക്കെല്ലാം അടിയിൽക്കൂടി ഒഴുകുന്നു.
നഹർ-ഇ ബിഹിഷ്ട് അഥവാ സ്വർഗ്ഗീയധാര എന്നാണ് ഈ വെള്ളച്ചാൽ അറിയപ്പെടുന്നത്.
ഈ കെട്ടിടങ്ങൾക്കു പുറമേ കോട്ടക്കകത്ത് വടക്കുകിഴക്കുഭാഗത്തായി ഹയാത്ത് ബക്ഷ് എന്ന പൂന്തോട്ടവും അതിൽ ചില നിർമ്മിതികളുമുണ്ട്.
ലാഹോറി ഗേറ്റ് ലാഹോറി ഗേറ്റ്
കോട്ടയുടെ പ്രവേശനകവാടമാണ് പടിഞ്ഞാറുവശത്തുള്ള ലാഹോറി ഗേറ്റ്.
ലാഹോറിനോടഭിമുഖമായതിനാലാണ് ഈ പേര്.
ചുവന്ന മണൽക്കൽ പാളികൾ കൊണ്ടലങ്കരിച്ചിട്ടുള്ള ലാഹോറി ഗേറ്റിന്റെ ഇരുവശവും ഭാഗിക അഷ്ടഭുജാകൃതിയിലുള്ള ഗോപുരങ്ങളുണ്ട്.
രണ്ടിനുമിടയിലായി മുകളിൽ വെണ്ണക്കൽ താഴികക്കുടങ്ങളോടു കൂടിയ ഏഴ് ഛത്രികളുമുണ്ട് .
കോട്ടയുടെ പുറത്തേക്ക് തള്ളിനിൽക്കുന്ന എടുപ്പിനുള്ളിലാണ് ലാഹോറി ഗേറ്റ് സ്ഥിതിചെയ്യുന്നതെങ്കിലും ഗേറ്റിന്റെ മുകൾഭാഗവും മുകൾഭാഗത്തെ ഏഴ് വെളുത്ത താഴികക്കുടങ്ങളും ഗേറ്റിനിരുവശത്തുമുള്ള ഗോപുരങ്ങളും ദൂരെനിന്നും ശ്രദ്ധയിൽപ്പെടും.
ഗേറ്റിന് പുറത്തേക്ക് തള്ളിനിൽക്കുന്ന എടുപ്പ് ഷാജഹാന്റെ പുത്രൻ ഔറംഗസേബാണ് പണിയിച്ചത്.
ഈ എടുപ്പിന് ഇടതുവശത്തുള്ള കവാടത്തിലൂടെയാണ് ലാഹോറി ഗേറ്റിനു മുമ്പിലുള്ള തളത്തിലേക്ക് പ്രവേശിക്കുന്നത്.
ലാഹോറി ഗേറ്റ് കടന്നെത്തുന്നത് ഛത്ത ചൗക്കിലേക്കാണ്.
ലാഹോറി ഗേറ്റിനുമുകളിൽ ഇന്ത്യയുടെ ദേശീയപതാക എപ്പോഴും ഉയർത്തിയിരിക്കും.
ലാഹോറി ഗേറ്റിനു മൂന്നിലെ തട്ടിൽ നിന്നാണ് ഇന്ത്യൻ പ്രധാനമന്ത്രി സ്വാതന്ത്ര്യദിനത്തിൽ പ്രസംഗം നടത്തുന്നത്.
ഛത്ത ചൗക്ക് ഛത്ത ചൗക്ക്
ലാഹോറി ഗേറ്റ് കടന്ന് കോട്ടക്കുള്ളിലേക്ക് പ്രവശിക്കുമ്പോൾ കാണുന്ന ഇരുവശത്തും വാണിജ്യസ്ഥാപനങ്ങളോടുകൂടിയ ഇടനാഴിയാണ് ഛത്ത ചൗക്ക് അഥവാ ഛത്ത ബസാർ .
മേൽക്കൂരയുള്ള ചന്ത എന്നാണ് ഈ പേരിനർത്ഥം.
ബസാർ ഇ മുസഖഫ് എന്നായിരുന്നു മുമ്പ് ഈ ചന്തയുടെ പേര്.
പെഷവാറിലെ ഇത്തരത്തിലുള്ള വാണിജ്യകേന്ദ്രത്തിന്റെ മാതൃകയിലാണ് ഷാജഹാൻ ഈ ചന്ത ആരംഭിച്ചത്.
മേൽക്കൂരയുള്ള ഇത്തരം വാണിജ്യസ്ഥാപനങ്ങൾ പതിനേഴാം നൂറ്റാണ്ടിൽ, ഇന്ത്യയിൽ അപൂർവ്വമായിരുന്നു.
മേൽക്കൂരയുള്ള ഇടനാഴിക്ക് ഇരുവശത്തും 32 വീതം പീടികകൾ രണ്ടുനിലകളിലായുണ്ട്.
മുഗൾ കാലത്ത് ഈ ചന്തയിലെ സ്ഥാപനങ്ങൾ രാജകുടുംബാംഗങ്ങൾക്കുള്ള ആഡംബരവസ്തുക്കളായിരുന്നു വിപണനം നടത്തിയിരുന്നത്.
ഇന്ന് ഇതിന്റെ താഴെയുള്ള നിലയിൽ കച്ചവടസ്ഥാപനങ്ങൾ പ്രവർത്തിക്കുന്നുണ്ട്.
നോബത്ഖാന നോബത്ഖാന
മുഗൾ കൊട്ടാരങ്ങളുടെ കവാടത്തിൽ കണ്ടുവരുന്ന വാദ്യസംഘങ്ങളുടെ കേന്ദ്രമാണ് നോബത്ഖാന .
ഛത്ത ചൗക്കിന് കിഴക്കുള്ള ഉദ്യാനത്തിനപ്പുറത്താണ് ചെങ്കോട്ടയിലെ നോബത്ഖാന സ്ഥിതിചെയ്യുന്നത്.
മുഗൾ ഭരണകാലത്ത് ഇവിടെ അഞ്ചുനേരം വാദ്യാലാപനം നടന്നിരുന്നു.
ചിത്രപ്പണികളുള്ള ചുവന്ന മണൽക്കല്ല് പൊതിഞ്ഞലങ്കരിച്ചിട്ടുള്ളതും മദ്ധ്യത്തിൽ കവാടമുള്ള ദീർഘചതുരാകൃതിയിലുള്ള ഈ മൂന്നുനിലക്കെട്ടിടത്തിന്റെ മൂന്നുവശവും ഇപ്പോൾ വെള്ളപൂശിയിട്ടുണ്ട്.
ആനപ്പുറത്തെത്തുന്ന കൊട്ടാരം സന്ദർശകർ ഇവിടെ ഇറങ്ങിയിരുന്നതിനാൽ ഈ കവാടം ഹാത്തി പോൾ എന്ന പേരിലും അറിയപ്പെടുന്നു.
മുഗൾ ചക്രവർത്തിമാരായ ജഹന്ദർ ഷാ , ഫാറൂഖ് സിയാർ എന്നിവർ കൊല്ലപ്പെട്ടത് ഇവിടെവച്ചാണെന്ന് പറയപ്പെടുന്നു.
നോബത്ഖാനയുടെ മുകളിലെ നിലയിൽ ഇപ്പോൾ ആർക്കിയോളജിക്കൽ സർവേ ഓഫ് ഇന്ത്യ പരിപാലിക്കുന്ന ഇന്ത്യൻ യുദ്ധസ്മാരക മ്യൂസിയമാണ്.
ദിവാൻ-ഇ ആം ദിവാൻ-ഇ ആം
മുഗൾ കൊട്ടാരങ്ങളിൽ ചക്രവർത്തി സാധാരണ ജനങ്ങളുമായി സംവദിക്കുന്ന വിശാലമായ മണ്ഡപമാണ് ദിവാൻ-ഇ ആം.
40 തൂണുകളോടുകൂടിയ ചിഹിൽ സുതുൻ എന്ന വാസ്തുകലാരീതിയിലാണ് ഇത്തരം മണ്ഡപങ്ങൾ നിർമ്മിക്കുന്നത്.
നോബത്ഖാനക്കു കിഴക്കുള്ള ഉദ്യാനത്തിനുശേഷം ചെങ്കോട്ടയിലെ ദിവാൻ-ഇ ആം കാണാം.
ഇതിന് മദ്ധ്യത്തിൽ ഒരരികത്ത് അലങ്കരിക്കപ്പെട്ട ഉയർത്തിയ വെണ്ണക്കൽത്തട്ടിൽ ചക്രവർത്തിയുടെ ഇരിപ്പിടമുണ്ട്.
ഈ തട്ടിനു താഴെ വെണ്ണക്കല്ലുകൊണ്ടുള്ള വസീറിന്റെ (പ്രധാനമന്ത്രിയുടെ) ഇരിപ്പിടവും കാണാം.
നഹർ-ഇ ബിഹിഷ്ട് നഹർ-ഇ ബിഹിഷ്ട് - രംഗ് മഹലിനുള്ളിലുടെ
ദിവാൻ ഇ ആമിനു കിഴക്ക് ഒരു ചഹാർ ബാഗാണ് ഇതിനും കിഴക്കായി കോട്ടയുടെ കിഴക്കേ അറ്റത്ത് നദിക്ക് സമാന്തരമായി തെക്കുവടക്കായി രാജകീയ മന്ദിരങ്ങളുടെ ഒരു നിരയുണ്ട്.
ഉയർന്ന ഒരു തട്ടിനുമുകളിലാണ് ഈ കെട്ടിടങ്ങളെല്ലാം നിലനിൽക്കുന്നത്.
വടക്കേ അറ്റത്തുള്ള കെട്ടിടമായ ഷാ ബുർജിൽ നിന്ന് ആരംഭിച്ച് തെക്കേ അറ്റത്തെ കെട്ടിടമായ മുംതാസ് മഹൽ വരെ എല്ലാ കെട്ടിടങ്ങളുടെയും അടിത്തട്ടിലൂടെ ഒഴുകുന്ന ഒരു വെള്ളച്ചാൽ ഇവിടെ സജ്ജീകരിച്ചിട്ടുണ്ട്.
നഹർ-ഇ ബിഹിഷ്ട് അഥവാ സ്വർഗ്ഗീയധാര എന്നറിയപ്പെടുന്ന ഈ ചാൽ നിർമ്മിച്ചത് അലി മർദാൻ ഖാൻ ആണ്.
കെട്ടിടങ്ങളിലെ താപനില ക്രമീകരിച്ച് നിർത്തുക എന്നതായിരുന്നു ഈ വെള്ളച്ചാലിന്റെ പ്രധാനധർമ്മം.
ഇതിനുപുറമേ, തോട്ടങ്ങളിലേക്കുള്ള വെള്ളവും ഈ ചാലിൽ നിന്നാണ് തിരിച്ചിരുന്നത്.
വടക്കേ അറ്റത്തുള്ള ഷാ ബുർജിൽവച്ചാണ് ഈ ചാലിലേക്കുള്ള വെള്ളം, യമുനാനദിയിൽ നിന്ന് കോരിയൊഴിച്ചിരുന്നത്.
ഷാ ബുർജ് ബുർജ്-ഇ ശംലി മണ്ഡപം - പുറകിൽ ഷാ ബുർജ്
കിഴക്കേ അറ്റത്തെ കെട്ടിടനിരയിൽ ഏറ്റവും വടക്കേ അറ്റത്തെ അഷ്ടഭുജാകൃതിയിലുള്ള ഗോപുരമാണ് ഷാ ബുർജ് .
1857-ലെ ലഹളസമയത്ത് ഈ കെട്ടിടത്തിന് എറെ കേടുപാടുകൾ സംഭവിച്ചിട്ടുണ്ട്.
താഴികക്കുടത്തോടുകൂടിയ മൂന്നുനിലഗോപുരമായിരുന്ന താഴികക്കുടവും മുകളിലത്തെ നിലയും ഇപ്പോഴില്ല.
കോട്ടയിലെ ജലസേചനസംവിധാനത്തിന്റെ സ്രോതസ്സായിരുന്നു ഈ കെട്ടിടത്തിൽ നിന്നാണ് നഹർ-ഇ ബിഹിഷ്ടിലേക്ക് വെള്ളമെത്തിച്ചിരുന്നത്.
ഷാജഹാന്റെ കാലത്ത് ഈ കെട്ടിടം രഹസ്യയോഗങ്ങൾക്കുപയോഗിച്ചിരുന്നു.
പ്രധാന രാജകുമാരൻമാരുടെ താമസസ്ഥലമായും ഇത് ഉപയോഗിക്കപ്പെട്ടിരുന്നു.
പത്തൊമ്പതാം നൂറ്റാണ്ടിൽ യുവരാജാവായിരുന്ന മിർസ ഫഖ്രു ഇവിടെയാണ് വസിച്ചിരുന്നത്.
ഷാ ബുർജിനോട് ചേർന്ന് ബുർജ്-ഇ ശംലി എന്ന ഒരു വെണ്ണക്കൽ മണ്ഡപമുണ്ട് ഇതിനു മദ്ധ്യത്തിൽ നിന്നാണ് നഹർ-ഇ ബിഹിഷ്ട് വെള്ളച്ചാൽ ആരംഭിക്കുന്നത്.
ഈ മണ്ഡപം ഔറംഗസേബിന്റെ കാലത്താണ് പണികഴിപ്പിച്ചതെന്ന് കരുതുന്നു.
ഷാ ബുർജിന് സമാനമായ ഒരു നിർമ്മിതി കോട്ടയുടെ തെക്കുകിഴക്കേ മൂലയിലുമുണ്ട്.
ആസാദ് ബുർജ് എന്നാണ് ഇതിന്റെ പേര്.
കോട്ടയിലെ സഞ്ചാരികൾക്ക് ഇപ്പോൾ ആസാദ് ബുർജ് സന്ദർശിക്കുന്നതിനുള്ള സൗകര്യമില്ല.
ഹീര മഹൽ ഹീര മഹൽ
നദീതീരത്തുള്ള ഉയർത്തിയ തട്ടിൽ ഷാ ബുർജിന് കുറച്ചു തെക്കുമാറി സ്ഥിതി ചെയ്യുന്ന വെണ്ണക്കൽമണ്ഡപമാണ് ഹീര മഹൽ .
ഇത്തരത്തിലുള്ള മറ്റൊരു മണ്ഡപം ഈ തട്ടിൽത്തന്നെ അൽപം വടക്കുമാറി സ്ഥിതിചെയ്തിരുന്നു.
അതിന്റെ പേര് മോത്തി മഹൽ എന്നായിരുന്നു.
രണ്ടു മണ്ഡപങ്ങളും അവസാന മുഗൾ ചക്രവർത്തിയായ ബഹദൂർഷാ സഫറാണ് നിർമ്മിച്ചത്.
1857-ലെ ലഹളക്കുശേഷം മോത്തി മഹൽ പൊളിച്ചുനീക്കപ്പെട്ടു.
ഹമ്മം ഇടതുവശത്ത് മോത്തി മസ്ജിദ്, വലതുവശത്ത് ഹമ്മം
ഉയർത്തിയ തട്ടിൽ തെക്കോട്ടു വരുമ്പോൾ അടുത്ത കെട്ടിടമാണ് ഹമ്മം .
മൂന്ന് അറകളോടുകൂടി ഈ കെട്ടിടം രാജകീയ കുളിമുറികളാണ്.
ഇതിന്റെ ഒരു ഭാഗം തട്ടിൽ നിന്ന് പുറത്തേക്ക് കടന്നുനിൽക്കുന്നു.
വെണ്ണക്കല്ലുകൊണ്ടലങ്കരിച്ചിട്ടുള്ള ഈ കെട്ടിടത്തിൽ കുളിക്കുന്നതിനും ആവി കൊള്ളുന്നതിനും സൗകര്യങ്ങളുണ്ടായിരുന്നു.
മോത്തി മസ്ജിദ്
കോട്ടയുടെ കിഴക്കേ അറ്റത്തുള്ള തട്ടിനടുത്ത് ഹമ്മത്തിന് തൊട്ടുപടിഞ്ഞാറായി നിലകൊള്ളുന്ന ചെറിയ മസ്ജിദ് ആണ് മോത്തി മസ്ജിദ് .
സ്വകാര്യാവശ്യത്തിന് ഔറംഗസേബാണ് ഈ മസ്ജിദ് നിർമ്മിച്ചത്.
രാജകുടുംബത്തിലെ സ്ത്രീകളും ഈ മസ്ജിദ് ഉപയോഗിച്ചിരുന്നു.
ദിവാൻ-ഇ ഖാസ് ദിവാൻ-ഇ ഖാസ്
മുഗൾ കൊട്ടാരങ്ങളിൽ ചക്രവർത്തി, ഉന്നതരായ പ്രഭുക്കളുമായി കൂടിക്കാഴ്ച നടത്തുന്ന മന്ദിരമാണ് ദിവാൻ-ഇ ഖാസ് .
കിഴക്കേ അറ്റത്തുള്ള ഉയർന്ന തട്ടിൽ ഹമ്മത്തിന് തെക്കായി ചെങ്കോട്ടയിലെ ദിവാൻ-ഇ ഖാസ് സ്ഥിതിചെയ്യുന്നു.
ചതുരാകൃതിയിലുള്ള തൂണുകൾ നിറഞ്ഞ ഈ കെട്ടിടം വെണ്ണക്കല്ലിൽ തീർത്തതാണ്.
മേൽക്കൂരയിലെ നാലു മൂലയിലും ഛത്രികളുണ്ട് .
തൂണുകളിലെ വെള്ളക്കല്ലുകളിൽ വിവിധവർണ്ണങ്ങളിലുള്ള കല്ലുകൾ ഉപയോഗിച്ചുള്ള അലങ്കാരപ്പണികളുണ്ട്.
ഈ മന്ദിരത്തിലുള്ള വെണ്ണക്കൽത്തട്ടിലായിരുന്നു വിഖ്യാതമായ മയൂരസിംഹാസനം ഇരുന്നിരുന്നത്.
ഈ കെട്ടിടത്തിന്റെ വടക്കും തെക്കും ഭാഗത്തെ മൂലകളിലുള്ള കമാനങ്ങളിൽ, "ഭൂമിയിൽ ഒരു സ്വർഗ്ഗമുണ്ടെങ്കിൽ അത് ഇതാണ്, ഇതാണ്, ഇതാണ്" എന്ന ആമിർ ഖുസ്രോയുടെ പ്രശസ്തമായ വരികൾ കൊത്തിയിട്ടുണ്ട്.
ദിവാൻ-ഇ ഖാസിന് പടിഞ്ഞാറുഭാഗത്ത് പണ്ട് രണ്ട് അറകൾ കൂടിയുണ്ടായിരുന്നു.
1857-ലെ ലഹളക്കുശേഷം ഇവയും പൊളിച്ചുനീക്കപ്പെട്ടു.
ലഹളക്കാലത്ത് ബഹദൂർഷാ സഫർ , ദിവാൻ-ഇ ഖാസിലായിരുന്നു സഭ നടത്തിയിരുന്നത്.
ഖാസ് മഹൽ ഖാസ് മഹൽ
മുഗൾ കൊട്ടരാരങ്ങളിൽ ചക്രവർത്തിയുടെ സ്വകാര്യമുറികളെയാണ് ഖാസ് മഹൽ എന്നറിയപ്പെടുന്നത്.
ദിവൻ-ഇ ഖാസിന് തൊട്ടു തെക്കായി ഉയർന്ന തട്ടിൽത്തന്നെയാണ് ചെങ്കോട്ടയിലെ ഖാസ് മഹൽ സ്ഥിതിചെയ്യുന്നത്.
ഇതിന് മൂന്നു ഭാഗങ്ങളുണ്ട്.
ദിവാൻ ഇ-ഖാസിന് അഭിമുഖമായുള്ള മൂന്നു മുറികൾ തസ്ബി ഖാന എന്നറിയപ്പെടുന്നു.
ചക്രവർത്തി സ്വകാര്യ ആരാധനക്കാണ് ഈ മുറികൾ ഉപയോഗിച്ചിരുന്നത്.
ഇതിനു പുറകിലുള്ള മൂന്നു മുറികളാണ് ഖ്വാബ്ഗാഹ് അഥവാ കിടപ്പുമുറികൾ.
ഇതിന്റയും തെക്ക്, ചുമരുകളിലും മച്ചിലും ചിത്രപ്പണികളോടുകൂടിയ ഒരു നീണ്ട ഹാളുണ്ട്.
ഇതാണ് തോഷ് ഖാന അല്ലെങ്കിൽ ബേഠക് എന്നറിയപ്പെടുന്ന ഇരുപ്പുമുറി.
ഈ ഹോളിന്റെ വടക്കേവശത്ത് നഹർ-ഇ ബിഹിഷ്ടിന് മുകളിലായി, മുകളിൽ നീതിയുടെ ചിഹ്നമായ ത്രാസിന്റെ ചിത്രം കൊത്തിവച്ചിട്ടുള്ള വെണ്ണക്കല്ലുകൊണ്ടുള്ള ജനാല ശ്രദ്ധേയമാണ്.
ഖാസ് മഹലിലെ ഖ്വാബ്ഗാഹിൽ തെക്കുവശത്തുള്ള കമാനത്തിൽ രേഖപ്പെടുത്തിയിരിക്കുന്നതനുസരിച്ച് ഈ കെട്ടിടം 1639-ൽ പണിയാനാരംഭിക്കുകയും 1648-ൽ പണിപൂർത്തിയാകുകയും ചെയ്തു.
50 ലക്ഷം രൂപയാണ് ഇതിന്റെ പണിക്കായി ചെലവായത്.
ഇത് എല്ലാ കൊട്ടാരങ്ങൾക്കും വേണ്ടിവന്ന തുകയായിരിക്കുമെന്ന് കരുതുന്നു.
ഖാസ് മഹലിന്റെ ഖ്വാബ്ഗാഹിനോട് ചേർന്ന് പുറത്തേക്ക് തള്ളിനിൽക്കുന്ന ഭാഗിക അഷ്ടഭുജാകൃതിയിലുള്ള ഒരു ഗോപുരമുണ്ട്.
ഇതാണ് മുത്തമ്മൻ ബുർജ് .
അഷ്ടഭുജഗോപുരം എന്നുതന്നെയാണ് ഈ പേരിനർത്ഥം.
എല്ലാ ദിവസവും മുഗൾ ചക്രവർത്തി ഇവിടെനിന്ന് ജനങ്ങൾക്ക് ദർശനം നൽകുമായിരുന്നു.
മുത്തമ്മൻ ബുർജിലെ ബാൽക്കണി 1808-09 കാലഘട്ടത്തിൽ അക്ബർ ഷാ രണ്ടാമൻ പണികഴിപ്പിച്ചതാണ്.
ഇവിടെ നിന്നാണ് 1911-ൽ ഇന്ത്യ സന്ദർശിച്ച ജോർജ്ജ് അഞ്ചാമൻ രാജാവും രാജ്ഞി മേരിയും ജനങ്ങളെ അഭിസംബോധന ചെയ്തത്.
രംഗ് മഹൽ രംഗ് മഹൽ
കോട്ടയുടെ കിഴക്കേ അറ്റത്ത് ഖാസ് മഹലിന് തൊട്ടുതെക്കായാണ് രംഗ് മഹൽ സ്ഥിതിചെയ്യുന്നത്.
പടിഞ്ഞാറുവശത്തുനിന്നും കോട്ടയിലേക്ക് പ്രവേശിക്കുമ്പോൾ ലാഹോറി ഗേറ്റ്, നൗബത് ഖാന, ദിവാൻ-ഇ ആം എന്നിവയുടെ അതേ നിരയിലുള്ള കിഴക്കേ അറ്റത്തെ നിർമ്മിതിയാണിത്.
നിറപ്പകിട്ടാർന്ന ഇതിന്റെ ഉൾവശത്തിൽ നിന്നാണ് രംഗ് മഹൽ എന്ന പേരുവന്നത്.
ദിവാൻ-ഇ ആമിനും രംഗ് മഹലിനും ഇടയിൽ ചഹാർബാഗ് ശൈലിയിലുള്ള ഒരു പൂന്തോട്ടവുമുണ്ട്.
കമാനങ്ങൾകൊണ്ട് ആറുഭാഗങ്ങളായിത്തിരിച്ച ഒരു വിശാലമായ മുറിയും അതിനിരുവശത്തും ഓരോ അറകളും അടങ്ങിയതാണ് രംഗ് മഹൽ.
ഈ അറകളുടെ ചുമരുകളിലും മച്ചിലും ചെറിയ കണ്ണാടിക്കഷണങ്ങൾ പതിച്ചിട്ടുണ്ട്.
അതുകൊണ്ട് അവ ശീഷ് മഹൽ (കണ്ണാടിമാളിക) എന്നാണ് അറിയപ്പെടുന്നത്.
മുംതാസ് മഹൽ മുംതാസ് മഹൽ
കോട്ടക്കകത്തെ കിഴക്കേ അറ്റത്തെ വരിയിൽ ഏറ്റവും തെക്കേ അറ്റത്തുള്ള നിർമ്മിതിയാണ് മുംതാസ് മഹൽ .
ഇതിന്റെ ചുമരുകളുടെ അടിഭാഗവും തൂണുകളും വെണ്ണക്കല്ലുകൊണ്ട് നിർമ്മിച്ചതാണ്.
കമാനങ്ങൾ കൊണ്ട് തിരിച്ചിട്ടുള്ള ആറ് മുറികൾ ഈ കെട്ടിടത്തിനകത്തുണ്ട്.
മുഗൾ കാലത്തെ ചരിത്രശേഷിപ്പുകൾ പ്രദർശിപ്പിക്കുന്ന കാഴ്ചബംഗ്ലാവായി ഇപ്പോൾ ഈ കെട്ടിടം ഉപയോഗപ്പെടുത്തുന്നു.
ഹയാത് ബക്ഷ് പൂന്തോട്ടം ഹയാത് ബക്ഷ് പൂന്തോട്ടത്തിനു നടുവിലെ സഫർ മഹൽ.
ചിത്രത്തിൽ വലതുവശത്ത് ദൂരെയായി ഭാദോം മണ്ഡപം കാണാം.
സഫർ മഹലിനു പിന്നിൽ ചെങ്കോട്ടക്കകത്തുള്ള ബ്രിട്ടീഷ് ബാരക്കുകളും കാണാം
മോത്തി മസ്ജിദിന് വടക്കും കിഴക്കുവശത്തെ കൊട്ടാരനിരക്ക് പടിഞ്ഞാറുമായി ചഹാർബാഗ് ശൈലിയിലുള്ള ഒരു വലിയ പൂന്തോട്ടം ചെങ്കോട്ടയിലുണ്ട് ഇതാണ് ഹയാത് ബക്ഷ് .
ഈ പൂന്തോട്ടത്തിന് തെക്കും വടക്കും അറ്റത്ത് മദ്ധ്യഭാഗത്തായി പരസ്പരം അഭിമുഖമായി നിൽക്കുന്ന ഒരേപോലുള്ള രണ്ട് മണ്ഡപങ്ങളുണ്ട്.
തെക്കുവശത്തുള്ള മണ്ഡപം സാവൻ എന്നും വടക്കുവശത്തുള്ളത്ത് ഭാദോം എന്നും അറിയപ്പെടുന്നു.
നിലവിൽ ഇങ്ങനെയാണ് ആർക്കിയോളജിക്കൽ സർവേ ഓഫ് ഇന്ത്യ നിശ്ചയിച്ചിരിക്കുന്നതെങ്കിലും ഏതാണ് സാവൻ എന്നും ഭാദോം എന്നും കൃത്യമായി അറിവില്ല.
രണ്ടു പേരുകളും നാനക്ശാഹി കാലഗണനയിലെ അഞ്ചാമത്തെയും ആറാമത്തെയും മാസങ്ങളുടെ (മഴക്കാലം) പേരാണ്.
ഈ മാസങ്ങളിലാണ് ഈ മണ്ഡപങ്ങൾ ഉപയോഗിക്കപ്പെടുത്തിയിരുന്നതെന്നും കരുതുന്നു.
വടക്കുവശത്തുള്ള ഭാദോം മണ്ഡപത്തിന്റെ മദ്ധ്യത്തിൽ ഒരു ചെറിയ ജലസംഭരണിയുണ്ട്.
അരികത്ത് മെഴുകുതിരികൾ കത്തിച്ച് ഇതിലെ ദൃശ്യത്തെ മനോഹരമാക്കാനുള്ള സൗകര്യവും ഒരുക്കിയിട്ടുണ്ട്.
പരമ്പരാഗത ചഹാർബാഗിന്റെ പ്രത്യേകത പിന്തുടർന്ന് ഹയാത് ബക്ഷ് പൂന്തോട്ടത്തിന്റെ മദ്ധ്യത്തിൽ ഒരു വലിയ ജലസംഭരണിയും അതിനു നടുവിൽ സഫർ മഹൽ എന്ന ഒരു ചുവന്ന മണൽക്കല്ലിൽ തീർത്ത കെട്ടിടവുമുണ്ട്.
‌‌ പൂന്തോട്ടത്തെ നെടുകേ പിളർന്നുള്ള പാതകളിലൂടെ മുൻപ് ഈ കെട്ടിടത്തിലേക്ക് പ്രവേശിക്കാമായിരുന്നെങ്കിലും പിൽക്കാല നവീകരണങ്ങൾക്കുശേഷം കെട്ടിടം കുളത്തിനു മദ്ധ്യത്തിൽ ഒറ്റപ്പെട്ടുനിൽക്കുകയാണ്.
അവസാന മുഗൾ ചക്രവർത്തിയായിരുന്ന ബഹദൂർഷാ സഫർ ആണ് 1842 കാലഘട്ടത്തിൽ ഈ കെട്ടിടം പണിതത്.
ബ്രിട്ടീഷ് ബാരക്കുകളും നശീകരണവും ബ്രിട്ടീഷ് ബാരക്കുകൾ
ഹയാത്ത് ബക്ഷ് പൂന്തോട്ടത്തിന് പടിഞ്ഞാറായി, ബ്രിട്ടീഷ് ആധിപത്യകാലത്ത് നിർമ്മിക്കപ്പെട്ട ബാരക്കുകൾ ഒരു നിരയായി നിലകൊള്ളുന്നു.
1857-ലെ ശിപായിലഹളക്കുശേഷം ബ്രിട്ടീഷുകാർ ദില്ലി പിടിച്ചടക്കിയതിനുപിന്നാലെയാണ് ചെങ്കോട്ടയിലെ അന്തഃപുരക്കെട്ടിടങ്ങൾ പൊളിച്ച് ആ സ്ഥാനത്ത് നിരനിരയായി ബാരക്കുകൾ പണിതത്.
ഏറെ വിമർശിക്കപ്പെട്ട ഒരു നടപടിയായിരുന്നു ഇത്.
ഹയാത് ബക്ഷ് പൂന്തോട്ടത്തിന്റെ പടിഞ്ഞാറുഭാഗത്തെ കുറേ സ്ഥലവും ഈ കെട്ടിടങ്ങൾ മൂലം കൈയേറപ്പെട്ടു.
ഹയാത് ബക്ഷിന് പടിഞ്ഞാറ് മെഹ്താബ് ബാഗ് എന്ന മറ്റൊരു പൂന്തോട്ടവുമുണ്ടായിരുന്നു.
ഈ തോട്ടത്തിന്റെ തെളിവുകളൊന്നും ഇന്ന് ബാക്കിയില്ല.
ചിത്രങ്ങൾ Red Fort എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നോബത്ഖാനയുടെ പുറം ചുവരുകളിലെ ചിത്രപ്പണി ദിവാൻ-ഇ ആമിലെ ചക്രവർത്തിയുടെയും വസീറിന്റെയും ഇരിപ്പിടങ്ങൾ കോട്ടക്ക് കിഴക്കുവശത്തുള്ള നിരയിലെ രാജകീയമന്ദിരങ്ങൾ - ഇടത്തുവശത്തുനിന്നും മോത്തി മസ്ജിദ്, ഹമ്മ, ദിവാൻ ഇ ഖാസ്, ഖാസ് മഹൽ, രംഗ് മഹൽ എന്നിവ ഖാസ് മഹലിലെ നീതിയുടെ ത്രാസ് ആലേഖനം ചെയ്ത വെണ്ണക്കൽ ജനാല മുംതാസ് മഹൽ മ്യൂസിയത്തിലെ പ്രദർശനവസ്തുക്കൾ അവലംബം
ചെങ്കോൽ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Chenkol_Malayalam_Movie
സിബി മലയിലിന്റെ സംവിധാനത്തിൽ മോഹൻലാൽ , തിലകൻ , ജോണി , സുരഭി , ശാന്തികൃഷ്ണ എന്നിവർ പ്രധാനവേഷങ്ങളിൽ അഭിനയിച്ച് 1993-ൽ പുറത്തിറങ്ങിയ ഒരു മലയാളചലച്ചിത്രമാണ് ചെങ്കോൽ .
കൃപാ ഫിലിംസിന്റെ ബാനറിൽ കൃഷ്ണകുമാർ (ഉണ്ണി) നിർമ്മിച്ച ഈ ചിത്രം കൃപാ , വി.ഐ.പി. എന്നിവർ ചേർന്നാണ് വിതരണം ചെയ്തത്.
1989ൽ പുറത്തിറങ്ങിയ കിരീടംഎന്ന ചലച്ചിത്രത്തിന്റെ രണ്ടാം ഭാഗമാണ് ചെങ്കോൽ.
കടുത്ത കുറ്റവാളിയായ കീരിക്കാടൻ ജോസിനെ കൊലപ്പെടുത്തിയ കേസിൽ ഏഴുവർഷത്തെ സെൻട്രൽ ജയിലിൽ തടവുശിക്ഷ അനുഭവിച്ച ശേഷമാണ് സേതുമാധവൻ പുറത്തിറങ്ങുന്നത്.
യാദൃശ്ചികമായാണ്, തന്റെ ജീവൻ രക്ഷിക്കാൻ അദ്ദേഹം ചെയ്തതെങ്കിലും, അത് അംഗീകരിക്കാൻ സമൂഹം തയ്യാറല്ല.
അവരെ സംബന്ധിച്ചിടത്തോളം, അവൻ ഇപ്പോൾ ഒരു കടുത്ത കുറ്റവാളിയാണ്, വർഷങ്ങളോളം തെരുവുകൾ ഭരിച്ച ഒരാളെ കൊന്നു.
മോചിതനായ ശേഷം സേതു മെഡിക്കൽ കോളേജ് സന്ദർശിച്ച് അദ്ദേഹത്തിന്റെ അനുജൻ രമേശനെ വൈദ്യത്തിൽ കോഴ്സ് ചെയ്യുന്നു.
എന്നിരുന്നാലും, രമേശൻ ശാന്തമായി പ്രതികരിക്കുകയും സേതുവിനോട് കൂടുതൽ സന്ദർശനങ്ങൾ നടത്തരുതെന്ന് ആവശ്യപ്പെടുകയും ചെയ്യുന്നു, കാരണം ഇത് അദ്ദേഹത്തിന്റെ പ്രശസ്തിയെ ബാധിക്കും.
തന്റെ ചുറ്റുമുള്ള ലോകം കടുത്ത മാറ്റത്തിന് വിധേയമായെന്ന് സേതു തിരിച്ചറിയുന്നു.
വീട്ടിലാണെങ്കിലും, അമ്മ അമ്മു അവനെ കണ്ടതിൽ ആഹ്ലാദിക്കുന്നു, പക്ഷേ അച്ഛൻ അച്യുതൻ നായർ അവനെ വീട്ടിലുണ്ടാക്കാൻ തീരെ താൽപ്പര്യപ്പെടുന്നില്ല.
സേതു ഒരു പോലീസ് ഇൻസ്പെക്ടറാകണമെന്ന് എപ്പോഴും ആഗ്രഹിച്ചിരുന്ന അച്യുതൻ നായർ, സേതുവിന്റെ ശിക്ഷയ്ക്ക് ശേഷം പൂർണ്ണമായും തകർന്നു, മദ്യപാനിയായി മാറി.
അനുതാപത്തോടെ, സേതു ജയിലിന് പുറത്ത് ഒരു ജീവിതം കെട്ടിപ്പടുക്കാൻ ആഗ്രഹിക്കുന്നു, എന്നാൽ "മുൻ കുറ്റവാളി" എന്ന ലേബൽ കാരണം അയാൾക്ക് ജോലി കണ്ടെത്താനായില്ല.
സ്വന്തം ജീവൻ രക്ഷിക്കാനുള്ള ശ്രമത്തിൽ സേതു കഠിനമായി ആക്രമിച്ച പരമേശ്വരന്റെ ഇപ്പോഴത്തെ ശാരീരിക അവസ്ഥയെക്കുറിച്ച് പറയുന്ന തന്റെ പഴയ സുഹൃത്ത് നജീബിനെ കണ്ടുമുട്ടാൻ സേതു ശ്രമിക്കുന്നു.
പൂർണമായും തളർന്ന പരമേശ്വരൻ ഇപ്പോൾ ഭാര്യയുടെയും മകളുടെയും സഹായത്തോടെ ഒരു സൈക്കിൾ റിപ്പയർ ഷോപ്പ് നടത്തുന്നു.
സേതു പരമേശ്വരനെ കണ്ടുമുട്ടുന്നു, അവൻ ഇപ്പോൾ പൂർണ്ണമായും മാറിയ ആളാണ്.
പരമേശ്വരന്റെ സഹായത്തോടെ, സേതു ഉപജീവനത്തിനായി മത്സ്യം വിൽക്കാൻ തുടങ്ങുന്നു.
മാധവി വർമ്മ എന്ന മറ്റൊരു സ്ത്രീയുമായി കീരിക്കാടന് ബന്ധമുണ്ടായിരുന്നു, ഇന്ദുവും അവളുടെ സഹോദരനുമായ രണ്ട് കുട്ടികളുണ്ടായിരുന്നു.
കീരിക്കാടന്റെ അവിഹിത ഭാര്യയും കുട്ടികളും മരണശേഷം കീരിക്കാടന്റെ കുടുംബത്തിൽ നിന്ന് നിരന്തരം ഭീഷണി നേരിടുന്നു.
സേതുവിനോട് പ്രതികാരം അഴിച്ചുവിടാൻ അവസരം തേടിയിരുന്ന കീരിക്കാടന്റെ സഹോദരങ്ങൾ അവനെ ക്രൂരമായി ആക്രമിച്ചു.
കീരിക്കാടന്റെ അവിഹിത മകളായ ഇന്ദു അവനെ രക്ഷിച്ചു.
അവൾ അവനോട് സഹതാപം പ്രകടിപ്പിക്കുകയും ഒരു പുതിയ ജീവിതം നയിക്കാൻ അവനെ പ്രോത്സാഹിപ്പിക്കുകയും ചെയ്യുന്നു.
ഒരിക്കൽ കീരിക്കാടന്റെ സഹോദരങ്ങളിൽ നിന്ന് രക്ഷപ്പെടാനുള്ള ശ്രമത്തിൽ സേതു അവരെ അടിച്ചു.
അച്യുതൻ നായർ സേതുവിനെ കുറ്റപ്പെടുത്തുകയും അവരുടെ വീട്ടിൽ നിന്ന് മാറിനിൽക്കാൻ ആവശ്യപ്പെടുകയും ചെയ്യുന്നു, അത് അദ്ദേഹം സമ്മതിക്കുന്നു.
എന്നിരുന്നാലും, തന്റെ ചുറ്റുപാടുകളെ സംബന്ധിച്ചിടത്തോളം, താൻ ഇപ്പോഴും ഒരു കുറ്റവാളിയാണെന്ന് സേതു ക്രമേണ തിരിച്ചറിയുന്നു.
പ്രാദേശിക പോലീസ് ഓഫീസർ സേതുവിനെ ഒരു കാരണവുമില്ലാതെ താക്കീത് ചെയ്യുകയും അപമാനിക്കുകയും ചെയ്യുന്നു, ഇത് അവനിൽ ആഴത്തിലുള്ള മാനസിക വ്യഥ സൃഷ്ടിക്കുന്നു.
സേതു ആഴത്തിലുള്ള മാനസിക പീഡനത്തിന് വിധേയനാകുന്നു, അത് പതുക്കെ അവനെ മറ്റൊരു വ്യക്തിയായി പരിവർത്തനം ചെയ്യുന്നു.
കീരിക്കാടന്റെ കുടുംബത്തിൽ നിന്നുള്ള ആക്രമണങ്ങളെ ചെറുക്കാൻ, സേതു ഒരു പ്രാദേശിക ബിസിനസുകാരന്റെ ഗുണ്ടയായി മാറുന്നു.
അവൻ പതുക്കെ ഒരു കഠിന കുറ്റവാളിയായിത്തീരുന്നു, കൂടാതെ പോലീസ് സ്റ്റേഷനിൽ നിരവധി ക്രിമിനൽ കേസുകൾ നിലവിലുണ്ട്, പക്ഷേ പ്രാദേശിക രാഷ്ട്രീയക്കാരുടെ സഹായത്തോടെ അദ്ദേഹം അവയെ മറികടക്കുന്നു.
കാലക്രമേണ, ഇന്ദുവുമായുള്ള അവന്റെ ബന്ധം വളരുന്നു, അയാൾ അമ്മയോട് വിവാഹത്തിൽ കൈകോർക്കാൻ ആവശ്യപ്പെടുന്നു, അത് നിരസിച്ചു, അയാൾ ഒരു കുറ്റവാളിയാണ്, ജീവന് യാതൊരു ഉറപ്പും ഇല്ലെന്ന് വ്യക്തമായി ഉദ്ധരിച്ചു.
ഈ സംഭവം അവനെ ആഴത്തിൽ ബാധിച്ചു, അവൻ മാറാൻ തീരുമാനിക്കുന്നു.
അതിനിടയിൽ, നാടക അഭിനയത്തിന്റെ മറവിൽ തന്റെ സഹോദരി വേശ്യാവൃത്തിയിലാണെന്ന് സേതു ഞെട്ടലോടെ കണ്ടെത്തുന്നു, അതും അവരുടെ പിതാവ് പിമ്പായി പ്രവർത്തിക്കുന്നു.
ഇത് അദ്ദേഹത്തിന് കടുത്ത മാനസിക പ്രഹരമേൽപ്പിക്കുന്നു, അവൻ തന്റെ പിതാവിനോട് അക്രമാസക്തമായി പ്രതികരിക്കുന്നു.
അച്യുതൻ നായർ, മകനെ അഭിമുഖീകരിക്കാൻ കഴിയാതെ, ബിസിനസ്സ് നടക്കുന്ന ഒരു ലോഡ്ജിന്റെ സീലിംഗ് ഫാനിൽ തൂങ്ങിമരിച്ചു.
സേതു ഇപ്പോൾ കുടുംബത്തോടൊപ്പം പഴയ ഗ്രാമത്തിലേക്ക് മാറി കൃഷി ആരംഭിക്കുന്നു.
പതുക്കെ, ഇന്ദുവിനെ സേതുവിനെ വിവാഹം കഴിക്കാൻ മാധവി സമ്മതിച്ചു, പക്ഷേ അവരുടെ കൗമാരക്കാരനായ മകൻ സേതുവിനോട് കടുത്ത വെറുപ്പ് പുലർത്തുന്നു.
കീരിക്കാടന്റെ ഇളയ സഹോദരൻ കരടി ആന്റണി ഇപ്പോൾ ജയിൽ മോചിതനായി, സഹോദരന്റെ മരണത്തിന് പ്രതികാരം ചെയ്യാൻ വീണ്ടും വരുന്നു.
അവൻ സേതുവിന്റെയും ഇന്ദുവിന്റെയും കുടുംബത്തെ വേട്ടയാടുന്നു, പക്ഷേ സേതു കൊല്ലപ്പെടുന്നു.
എന്നിരുന്നാലും, ഈ നിർണായക നിമിഷത്തിൽ കീരിക്കാടന്റെ (ഇന്ദുവിന്റെ സഹോദരൻ) അവിഹിത മകൻ സേതുവിനെ മാരകമായി കുത്തിയപ്പോൾ അയാൾ ഞെട്ടിപ്പോയി.
സ്വയം രക്ഷിക്കാൻ സ്ഥലത്ത് നിന്ന് ഓടിപ്പോകാൻ സേതു ഉപദേശിക്കുന്നു, അല്ലാത്തപക്ഷം അവനും മറ്റൊരു കുറ്റവാളിയായി മാറും.
അവൻ ഓടിപ്പോകുന്നത് നോക്കി സേതു കണ്ണുകൾ അടച്ചു.
അദ്ദേഹത്തിന്റെ മരണസമയത്ത്, ശീർഷകം ഇനിപ്പറയുന്നവ കാണിക്കുന്നു: "കിരീടവും ചെങ്കോലും നഷ്ടപെട്ട രാജകുമാരന്റെ കഥ ഇവിടെ പൂർണമാകുന്നു."
അഭിനേതാക്കൾ അഭിനേതാവ് കഥാപാത്രം മോഹൻലാൽ സേതു മാധവൻ തിലകൻ അച്ചുതൻ നായർ കുണ്ടറ ജോണി പരമേശ്വരൻ കീരിക്കാടൻ ജോസ് കീരിക്കാടൻ ജോസ് ശ്രീനാഥ് ഷമ്മി തിലകൻ കൊച്ചിൻ ഹനീഫ ഹൈദ്രോസ് യദുകൃഷ്ണൻ മണിയൻപിള്ള രാജു നജീബ് സുരഭി ശാന്തികൃഷ്ണ കവിയൂർ പൊന്നമ്മ അമ്മു ഉഷ സംഗീതം
ഗാനങ്ങൾ ഗാനം പാടിയത് മധുരം ജീവാമൃത ബിന്ദു...
കെ.ജെ. യേശുദാസ് പാതിരാ പാൽകടവിൽ...
കെ.ജെ. യേശുദാസ് , സുജാത മോഹൻ മധുരം ജീവാമൃത ബിന്ദു..
കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം വേണു ചിത്രസം‌യോജനം എൽ. ഭൂമിനാഥൻ കല സി.കെ. സുരേഷ് നിർമ്മാണ നിർവ്വഹണം കെ.ആർ. ഷണ്മുഖം എക്സിക്യൂട്ടീവ് പ്രൊഡ്യൂസർ പ്രവീൺ പ്രേം , എസ്. ശാരിക അസോസിയേറ്റ് ഡയറക്ടർ ശ്രീ പ്രകാശ് പുറത്തേക്കുള്ള കണ്ണികൾ ചെങ്കോൽ ഇന്റർനെറ്റ് മൂവി ഡാറ്റാബേസിൽ ചെങ്കോൽ – മലയാളസംഗീതം.
ഇൻഫോ http://popcorn.oneindia.in/title/6745/chenkol.html Archived 2013-02-17 at Archive.is http://www.nowrunning.com/movie/1241/malayalam/chenkol/index.htm Archived 2012-10-08 at the Wayback Machine .
ചെങ്കൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Bradinopyga_konkanensis
നീർമുത്തന്മാർ എന്ന തുമ്പി കുടുംബത്തിൾപ്പെടുന്ന ഇടത്തരം വലുപ്പമുള്ള ഒരു കല്ലൻതുമ്പിയാണ് ചെങ്കൽത്തുമ്പി .
Bradinopyga konkanensis എന്ന ശാസ്ത്രനാമത്തിൽ  അറിയപ്പെടുന്ന ഈ തുമ്പി ദക്ഷിണേന്ത്യയിലെ പടിഞ്ഞാറൻ തീരപ്രദേശങ്ങളിൽ മാത്രമാണ് കാണപ്പെടുന്നത്.
Konkan Rockdweller എന്നാണ് ഈ തുമ്പിയുടെ ഇംഗ്ലീഷ് പേര് .
ചാര നിറത്തിലുള്ള കണ്ണുകളുടെ മുകൾഭാഗത്തിന് തവിട്ട് നിറമാണ്.
കടും നീല നിറത്തിലുള്ള ഉരസ്സിൽ, പ്രായമേറുന്തോറും pruinescence ആവരണം വ്യാപിച്ചു കാണാം.
കറുത്ത നിറത്തിലുള്ള ഉദരത്തിൽ തവിട്ട് നിറത്തിലുള്ള പാടുകളുണ്ട്.
ഉദരത്തിൽ നല്ല കട്ടിയിൽ നീല നിറത്തിലുള്ള pruinescence ആവരണം കാണപ്പെടുന്നു.
അത്കൊണ്ട് തന്നെ ഉദരത്തിലെ പാടുകൾ പുറമേക്ക് കാണുകയില്ല.
കുറുവാലുകൾക്ക് തവിട്ട് നിറമാണ്.
സുതാര്യമായ ചിറകുകളുടെ തുടക്കഭാഗത്ത് തവിട്ട് നിറം വ്യാപിച്ചു കാണാം.
കറുത്ത നിറത്തിലുള്ള ചിറകിലെ പൊട്ടിന്റെ രണ്ടറ്റത്തും ഇരുണ്ട തവിട്ട് നിറം കാണപ്പെടുന്നു.
ആൺതുമ്പിയും പെൺതുമ്പിയും കാഴ്ച്ചയിൽ ഒരുപോലെയാണ് .
കേരളത്തിൽ വളരെ സാധാരണയായി കാണുന്ന മതിൽതുമ്പിയോട് വളരെ സാമ്യമുള്ള തുമ്പിയാണ് ചെങ്കൽതുമ്പി.
ശരീരത്തിലെ pruinescence ആവരണം, ചിറകുകളുടെ തുടക്കഭാഗത്തുള്ള  തവിട്ട് നിറം, ചിറകിലെ പൊട്ടിന്റെ നിറവ്യത്യാസം എന്നീ പ്രത്യേകതകൾ ചെങ്കൽത്തുമ്പിയെ മതിൽതുമ്പിയിൽ നിന്നും വേർതിരിച്ചറിയാൻ സഹായിക്കുന്നു .
കേരളത്തിൽ 2020 ജൂലൈയിൽ കാസർഗോഡ് ജില്ലയിൽനിന്ന് ഇതിനെ കണ്ടെത്തുകയുണ്ടായി.
ചെങ്കോട്ട (തമിഴ്‌നാട്) ഇംഗ്ലീഷ് വിലാസം https://ml.wikipedia.org/wiki/Sengottai
തമിഴ്നാട്ടിൽ തിരുനെൽവേലി ജില്ലയിലെ ഒരു മുൻസിപ്പാലിറ്റിയും പട്ടണവുവുമാണ് ചെങ്കോട്ട ( Tamil : செங்கோட்டை , ceṅkōṭṭai [ ? ] en:Sengottai ) നഗരത്തിലേക്ക് പ്രവേശിക്കുന്നയിടത്ത് കോട്ടപോലെ ഒരു നിർമ്മിതിയുള്ളതിനാലാണു ഈ പേരു ലഭിച്ചത്.
തിരുവിതാംകൂറിന്റെ ഭാഗമായിരുന്ന ചെങ്കോട്ട ഭാഷാടിസ്ഥാനത്തിൽ സംസ്ഥാനങ്ങൾ രൂപീകരിച്ചതിനെത്തുടർന്ന് തമിഴ്‌നാട്ടിലായി.
ചെങ്കൽ മഹേശ്വരം ശിവപാർവ്വതി ക്ഷേത്രം
തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ ചെങ്കൽ ഗ്രാമപഞ്ചായത്തിൽ തമിഴ്നാട് അതിർത്തിയോട് ചേർന്നുകിടക്കുന്ന പുറ്ററയ്ക്കൽ എന്ന സ്ഥലത്ത് സ്ഥിതിചെയ്യുന്ന ഒരു ക്ഷേത്രമാണ് ചെങ്കൽ മഹേശ്വരം ശിവപാർവ്വതിക്ഷേത്രം.
ഒരേ പീഠത്തിലിരിയ്ക്കുന്ന ശിവനും പാർവ്വതിയും പ്രധാനപ്രതിഷ്ഠകളായ ഈ ക്ഷേത്രത്തിൽ, ഉപദേവതകളായി ഗണപതി , സുബ്രഹ്മണ്യൻ , അയ്യപ്പൻ , നവഗ്രഹങ്ങൾ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
ലോകത്തിലെ ഏറ്റവും ഉയരം കൂടിയ ശിവലിംഗം സ്ഥിതിചെയ്യുന്ന ക്ഷേത്രം എന്ന നിലയിൽ പ്രസിദ്ധമാണ് ഈ ക്ഷേത്രം.
111 അടി ഉയരം വരുന്ന ഈ ശിവലിംഗത്തിനകത്ത് ഏഴുനിലകളും അവയിലോരോന്നിലുമായി നിരവധി ദേവതാപ്രതിഷ്ഠകളും കാണാം.
ഏറ്റവും താഴെയുള്ള നിലയിൽ പ്രതിഷ്ഠിച്ചിട്ടുള്ള ശിവലിംഗത്തിൽ ഭക്തർക്ക് സ്വയം പൂജകൾ നടത്താനുള്ള സൗകര്യവുമുണ്ട്.
ശിവന് വിഗ്രഹപ്രതിഷ്ഠയുള്ള ലോകത്തിലെ അപൂർവ്വം ക്ഷേത്രങ്ങളിലൊന്ന് എന്ന നിലയിലും ശ്രദ്ധേയമാണ് ഈ ക്ഷേത്രം.
കൂടാതെ, 32 ഗണപതിരൂപങ്ങളുടെ പ്രതിഷ്ഠ, ഗംഗാജലം നിറഞ്ഞുനിൽക്കുന്ന കിണർ , പന്ത്രണ്ട് ജ്യോതിർലിംഗങ്ങളുടെയും മാതൃകകൾ തുടങ്ങി വേറെയും ആകർഷണങ്ങൾ ഇവിടെ കാണാം.
ഇവയെല്ലാം 2011-നും 2021-നും ഇടയിൽ പണികഴിപ്പിയ്ക്കപ്പെട്ടവയാണ്.
കൂടാതെ, നവരാത്രി , വിനായക ചതുർത്ഥി , തൈപ്പൂയം , മണ്ഡലകാലം , വിഷു തുടങ്ങിയവയും പ്രധാന ആഘോഷങ്ങളാണ്.
സ്വാമി മഹേശ്വരാനന്ദ സരസ്വതി എന്ന സന്ന്യാസിയുടെ നേതൃത്വത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തിപ്പോരുന്നത്.
പ്രശസ്ത താന്ത്രികാചാര്യനും ജ്യോതിഷപണ്ഡിതനുമായിരുന്ന ബ്രഹ്മശ്രീ പറവൂർ ശ്രീധരൻ തന്ത്രികൾ നടത്തിയ ദേവപ്രശ്നത്തിൽ ഏകദേശം 5000 വർഷം പഴക്കം ഈ ക്ഷേത്രത്തിനുണ്ടെന്ന് കണ്ടെത്തുകയുണ്ടായി.
ബ്രഹ്മജ്ഞാനിയായിരുന്ന ഒരു സന്ന്യാസിയുടെ സമാധിസ്ഥാനത്താണ് ക്ഷേത്രം പണികഴിപ്പിച്ചതെന്നും പിന്നീട് ഏതോ ഒരു കാലത്ത് ആ ക്ഷേത്രം നശിച്ചുപോയതാണെന്നും പ്രശ്നവിധിയിൽ പറയുകയുണ്ടായി.
പിന്നീട്, ഇപ്പോഴത്തെ ക്ഷേത്രം ഉയർന്നുവരുന്നത് 1960-കളിലാണ്.
അതിന് നിമിത്തമായി ഭവിച്ചത് കൃഷ്ണൻകുട്ടി എന്ന് പൂർവ്വാശ്രമത്തിൽ പേരുണ്ടായിരുന്ന സ്വാമി മഹേശ്വരാനന്ദ സരസ്വതിയാണ്.
ചെങ്കൽ ഗ്രാമത്തിലെ ഒരു ദരിദ്രകുടുംബത്തിൽ ജ്ഞാനപ്രകാശം-ചെല്ലമ്മാൾ ദമ്പതികളുടെ മകനായി 1954 നവംബർ 16-ന് പൂയം നക്ഷത്രത്തിൽ ജനിച്ച കൃഷ്ണൻകുട്ടി, മൂന്നുവയസ്സുള്ളപ്പോൾ മുതൽ വീടിന് തെക്കുപടിഞ്ഞാറുഭാഗത്തുപോയി ധ്യാനിച്ചിരിയ്ക്കുക പതിവായിരുന്നു.
അദ്ദേഹം ധ്യാനിച്ചിരുന്ന സ്ഥലത്തിനടുത്ത് ഒരു പുറ്റ് വളർന്നുവലുതായി.